CELEX: 62019TN0173
Language: fi
Date: 2019-03-22 00:00:00
Title: asia T-173/19: Kanne 22.3.2019 — AV ja AW v. parlamentti

20.5.2019   
            
            
               FI
            
            
               Euroopan unionin virallinen lehti
            
            
               C 172/40
            
         
      Kanne 22.3.2019 — AV ja AW v. parlamentti
      (asia T-173/19)
      (2019/C 172/54)
      Oikeudenkäyntikieli: ranska
      
         Asianosaiset
      
      
         Kantajat: AV ja AW (edustajat: asianajajat L. Levi ja S. Rodrigues)
      
         Vastaajat: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan tämän kanteen tutkittavaksi ja toteamaan sen perustelluksi
               
            ja näin ollen
      
                  —
               
               
                  kumoamaan kanteen kohteena olevat päätökset
               
            
                  —
               
               
                  velvoittamaan vastaajan korvaamaan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, joka perustuu yhtäältä unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25.10.2012 annetun Euroopan parlamentin ja neuvoston asetuksen (EU, Euratom) N:o 966/2012 (EUVL 2012, L 298, s. 1) 78 artiklan rikkomiseen ja toisaalta puolustautumisoikeuksien loukkaamiseen. Kantajat väittävät tältä osin, ettei heidän tietoonsa ole nyt käsiteltävässä asiassa saatettu yhtäkään takaisinperintää koskevaa hallintopäätöstä ennen perusteettoman edun palautusta koskevien kanteen kohteena olevien päätösten tekemistä.
               
            
                  2)
               
               
                  Toinen kanneperuste, joka perustuu pätevän oikeudellisen perustan puuttumiseen sillä perusteella, että kurinpitomenettelyyn liittyvä asiayhteys, johon kanteen kohteena olevat päätökset sijoittuivat, oli esteenä sille, että kyseiset päätökset perustettiin henkilöstösääntöjen 85 artiklalle.
               
            
                  3)
               
               
                  Kolmas kanneperuste, joka perustuu henkilöstösääntöjen 85 artiklan rikkomiseen. Kantajat toteavat, että vaikka oletettaisiin, että kanteen kohteena olevat päätökset voidaan perustaa henkilöstösääntöjen 85 artiklalle, kyseiset päätökset ovat kuitenkin lainvastaisia sillä perusteella, etteivät mainitun säännöksen soveltamisedellytykset täyty nyt käsiteltävässä asiassa.
               
            
                  4)
               
               
                  Neljäs kanneperuste, joka perustuu hyvän hallinnon periaatteen loukkaamiseen ja kyseisestä periaatteesta johtuvan huolenpitovelvollisuuden laiminlyöntiin muun muassa sillä perusteella, ettei vastaaja ole vaivautunut tarkistamaan, oliko Euroopan petostentorjuntaviraston (OLAF) havaitsema sääntöjenvastaisuus todellinen.
               
            
                  5)
               
               
                  Viides kanneperuste, joka perustuu harkintavallan väärinkäyttöön, johon parlamentti on syyllistynyt, koska se on tehnyt kanteen kohteena olevat päätökset ellei yksinomaisena, niin kuitenkin pääasiallisena tarkoituksenaan saavuttaa muita kuin henkilöstösääntöjen 85 artiklan mukaisia tavoitteita, eli pyrkimyksenään rangaista kantajia muuten kuin kurinpitomenettelyn puitteissa.